ERW รายได้พุ่ง หนุนกำไร Q1/61 โต 37.54% มาที่ 285.62 ลบ.
ERW รายได้พุ่ง หนุนกำไร Q1/61 โต 37.54% มาที่ 285.62 ลบ. จากปีก่อนกำไร 207.65 ลบ.
14 พ.ค. 2561

บริษัท ดิ เอราวัณ กรุ๊ป จำกัด (มหาชน) หรือ ERW รายงานผลการดำเนินงานงวดไตรมาส 1/61 (รวมบริษัทย่อย) สิ้นสุดวันที่ 31 มี.ค. 61 มีผลการดำเนินงานดังนี้

โดยผลประกอบการดังกล่าวมีผลกำไรเพิ่มขึ้น เนื่องจากผลการดำเนินงานของบริษัทฯ ในไตรมาส 1/61 มีการปรับตัวเพิ่มขึ้นอย่างต่อเนื่องสอดคล้องกับการเติบโตของอุตสาหกรรมการท่องเที่ยวไทย บริษัทฯมีรายได้รวมจากการดำเนินงานเท่ากับ 1,776 ล้านบาทเพิ่มขึ้น 10% โดยมีการเติบโตทั้งจากรายได้จากธุรกิจโรงแรมซึ่งเป็นรายได้หลักของบริษัทฯ และรายได้ค่าเช่าและค่าบริการ
อีกทั้ง บริษัทฯมีกำไรก่อนดอกเบี้ยภาษีเงินได้และค่าเสื่อมราคา (“EBITDA”) เท่ากับ 658 ล้านบาทในไตรมาส 1/61 เพิ่มขึ้น 18% จากไตรมาส 1/60 โดยมีอัตรากำไรระดับ EBITDA เท่ากับ 36.9% เพิ่มขึ้นจากร้อยละ 34.1ในช่วงเวลาเดียวกันของปีก่อนหน้า สาเหตุหลักมาจากผลการดำเนินงานที่ปรับตัวดีขึ้นและการควบคุมค่าใช้จ่ายอย่างมีประสิทธิภาพ บริษัทฯ บันทึกกำไรก่อนรายการพิเศษเท่ากับ 300 ล้านบาทและกำไรสุทธิเท่ากับ 286 ล้านบาทเพิ่มขึ้น 39% และ 38% จากไตรมาส 1/60 ตามลำดับ